Clambus

Clambus er en slekt av små, runde biller som lever i ulike slags råtnende plantemateriale, der de spiser muggsopp. De kan kjennes på svært liten størrelse, rundt kroppsform, evne til å rulle seg sammen til en ball, og store, bladaktige utvekster på bakhoftene som hele bakbeina kan skjules under.

Utseende 
Knøttsmå til små biller (0,7 – 3 mm, de fleste mindre enn 2 mm), rund kroppsform. Hodet er vanligvis stort og bredt, uthulet på undersiden, og kan foldes inn i frembrystet slik at det blir helt skjult. Fasettøynene er små og ovale. Antennene består av åtte til ti ledd, de to ytterste danner en kølle. Brystskjoldet (pronotum) er temmelig stort og bredt. Dekkvingene er avrundede og hvelvede, dekker hele bakkroppen. De har ikke punktstriper. Beina er forholdsvis korte, føttene fine og spinkle. Bakhoftene (metacoxae) har store, bladformede utvekster som resten av bakbeinet kan gjemmes bak. Larvene er sylindriske eller spoleformede.

Levevis 
Både larvene og de voksne billene lever mellom råtnende plantedeler, for eksempel kompost og løvstrø. De spiser hyfer og sporer av muggsopper. De voksne billene flyr godt.

Utbredelse 
Slekten har en kosmopolittisk utbredelse.

Systematisk inndeling 

 Ordenen biller, Coleoptera
 Underordenen Polyphaga
 Overfamilien hår- og dvergbiller, Eucinetoidea
 Familien dvergbiller, Clambidae
 Underfamilien Dvergbiller (Clambinae)
 Slekten Clambus Fischer von Waldheim, 1821 
 Clambus aegrepilosus Endrödy-Younga, 1960
 Clambus arizonicus Endrödy-Younga, 1981
 Clambus armadillo (Degeer, 1774) - finnes i Norge
 Clambus arnetti Endrödy-Younga, 1981
 Clambus besucheti Endrody-Younga, 1974
 Clambus caucasus Endrody-Younga, 1960
 Clambus cilicicus Sahlberg, 1913
 Clambus dux Endrödy-Younga, 1960
 Clambus evae Endrödy-Younga, 1960
 Clambus felix Endrody-Younga, 1960
 Clambus filii Endrödy-Younga, 1960
 Clambus formosanus
 Clambus gibbulus (LeConte, 1850) - finnes i Norge
 Clambus gibbus Endrody-Younga, 1986
 Clambus hayekae Endrödy-Younga, 1960
 Clambus helheimricus Alekseev, 2017
 Clambus howdeni Endrödy-Younga, 1981
 Clambus klapperichi Endrody-Younga, 1986
 Clambus minutus (Sturm, 1807)
 Clambus nigrellus Reitter, 1914 - finnes i Norge
 Clambus nigriclavis Stephens, 1835
 Clambus octobris Endrödy-Younga, 1959
 Clambus pallidulus Reitter, 1911
 Clambus pilosellus Reitter, 1876
 Clambus pubescens Redtenbacher, 1849 - finnes i Norge
 Clambus punctulum (Beck, 1817) - finnes i Norge
 Clambus seminulum Horn, 1880
 Clambus simsoni Blackburn, 1902
 Clambus smetanai Endrödy-Younga, 1981
 Clambus spangleri Endrödy-Younga, 1981
 Clambus tuberculatus Endrody-Younga, 1986
 Clambus vulneratus LeConte, 1879

Referanser

Eksterne lenker 
 
Bilde av:
 Clambus

Biller formelt beskrevet i 1821
Dyr formelt beskrevet av Gotthelf Fischer von Waldheim
Dvergbiller